camí de roses m | Neolosfera
camí de roses m
Posted on 30/12/2015 by obneo	Primera documentació: 23/06/2008
Una vegada superats els tràmits burocràtics, la reforma no serà un camí de roses. [El Periódico, 23/06/2008]
Una cosa és que les relacions entre CiU i ERC no siguin un camí de roses i una altra de molt diferent, que no hi hagi d’haver eleccions. [Avui, 24/04/2015]
El sintagma camí de roses s’utilitza per designar un procés o operació exempt de dificultats. Tanmateix, s’utilitza sobretot en oracions negatives, amb la qual cosa precisament es ressalta que el procés en qüestió ha tingut diversos problemes, i sembla que ocupa, doncs, l’espai de l’expressió ser flors i violes ‘ser cosa plaent i fàcil’ (DIEC2) o d’una expressió molt semblant però amb un matís més positiu que sí que trobem al DIEC: llit de roses ‘situació molt plaent’.
Aquest sintagma té una aparició molt recent a l’Observatori i no apareix recollit en cap diccionari de llengua catalana. En castellà, en canvi, camino de rosas sí que apareix documentat en el Diccionario del español actual de Manuel Seco (1999) i a la 23a edició del DRAE, que recull també lecho de rosas. Com a curiositat, en anglès l’expressió bed of roses s’utilitza des de principis del segle xx però amb el sentit de camí de roses, és a dir en frases negatives per accentuar que hi ha hagut dificultats.
This entry was posted in Neolosfera and tagged general, sintagmació by obneo. Bookmark the permalink.	One thought on “camí de roses m”	Retroenllaç: (CA) – Nelosfera: camí de roses | Observatori de Neologia (Obneo) | Glossarissimo!